शहर में नशीली दवाओं का अवैध कारोबार बड़े पैमाने पर फल-फूल रहा है। कुछ मेडिकल स्टोर में भी प्रतिबंधित व नशीली दवाइयों की बिक्री की जा रही है। इस तरह की शिकायतों को एसपी शेख ने गंभीरता से लेते हुए पुलिस अफसरों को लगातार कार्रवाई के निर्देश दिए हैं। इस पर बुधवार को एडिशनल एसपी नीरज चंद्राकर, सीएसपी नसर सिद्दिकी व तोरवा टीआइ प्रवीण राजपूत ने लालखदान में संदेही युवक की पतासाजी कराई। फिर लालखदान निवासी पप्पू श्रीवास को पकड़ लिया। वह स्कूटी में नशीली दवा लेकर बेचने निकला था। उसके पास से दवा बरामद करने के बाद उसके घर में भी दबिश दी। वहां भी बड़ी मात्रा में नशीली दवा मिली। उसे हिरासत में लेकर पूछताछ की जा रही है। उसके पास से 300 रेक्सोजेसिक इंजेक्शन,100 नाइट्रोसन टेबलेट व सैकड़ों की संख्या में सीरिंज बरामद किया गया है। उसके खिलाफ एनडीपीएस एक्ट के तहत अपराध दर्ज किया गया है।